मांगों को लेकर कौंसिल कर्मी हड़ताल पर जाने को तैयार
भास्कर संवाददाता | गुरदासपुर
नगरकौंसिल के कर्मचारियों की बैठक प्रधान डेविड मसीह और संजीव कुमार की अध्यक्षता में हुई। बैठक में कर्मचारियों ने उनकी मांगों के प्रति अधिकारियों की अनदेखी टालमटोल व्यवहार से तंग आकर हड़ताल पर जाने का फैसला लिया। उन्होंने कहा कि सेवाकाल में बढ़ोतरी, पीएफ ब्याज की राशि कर्मचारियों के बैंक खाते में जमा करवाने संबंधी, 01-01-2004 के बाद भर्ती कर्मचारियों के वेतन मे काटे हुए पीएफ सरकार को भेजने संबंधी प्रशासन को कई बार नोटिस दिया गया मगर कोई समाधान नहीं निकाला। इस कारण कर्मचारियों में रोष है। कर्मचारियों ने कहा कि इन मांगों को 6 मार्च तक पूरा नहीं किया गया तो 7 मार्च को दफ्तर का काम बंद रख कर धरना दिया जाएगा।
hin_Deva mai_Deva hin_Deva